
Text rozhodnutia
Súd: Krajský súd Banská Bystrica Spisová značka: 14Co/18/2011 Identifikačné číslo súdneho spisu: 6207201091 Dátum vydania rozhodnutia: 10. 01. 2012 Meno a priezvisko sudcu, VSÚ: JUDr. Peter Priehoda ECLI: ECLI:SK:KSBB:2012:6207201091.6 Opravné uznesenie Krajský súd v Banskej Bystrici v právnej veci navrhovateľky X.. H. I., bytom K. J., A. J. XX, zastúpenej JUDr. Vladimírom Barcíkom, advokátom, C. J., K. X, proti odporcovi Mestu Veľký Krtíš, zastúpenému JUDr. Vladimírom Noskom, advokátom, C. J., I. XX, o určenie neplatnosti skončenia pracovného pomeru, na odvolanie odporcu proti rozsudku Okresného súdu Veľký Krtíš č.-k. 2C/36/2007-131 zo dňa 15.2.2008, o oprave výroku rozsudku takto r o z h o d o l : Výrok rozsudku Krajského súdu v Banskej Bystrici č.k. 14Co/18/2011-253 zo dňa 20.9.2011 o náhrade trov konania o p r a v u j e na toto správne znenie: Odporca je p o v i n n ý zaplatiť navrhovateľke náhradu trov odvolacieho a dovolacieho konania 573,30 Eur do troch dní na účet JUDr. Vladimíra Barcíka, so sídlom vo C. J.. o d ô v o d n e n i e : Odvolací súd rozsudkom č.k. 14Co/18/2011-253 zo dňa 20.9.2011 potvrdil rozsudok Okresného súdu Veľký Krtíš č.k. 2C/36/2007-131 zo dňa 15.2.2008, ktorým určil, že okamžité zrušenie pracovného pomeru dané navrhovateľke odporcom listom zo dňa 22.2.2007 je neplatné. Odvolací súd zároveň rozhodol aj o náhrade trov odvolacieho a dovolacieho konania pozostávajúcich z trov právneho zastúpenia navrhovateľky advokátom. Za poskytnutie právnych služieb bola podľa vyhl. č. 655/2004 Z.z. priznaná náhrada odmeny za 3 úkony vykonané v roku 2008 po 48,63 Eur s réžijným paušálom po 6,31 Eur. Za 3 úkony vykonané v roku 2009 bola priznaná náhrada odmeny za 3 úkony po 53,49 Eur s réžijným paušálom po 6,95 Eur. Náhrada straty času za 6 polhodín v roku 2008 bola priznaná po 10,52 Eur a v roku 2009 za 6 polhodín po 11,59 Eur. Za použitie osobného motorového vozidla v uvedených dňoch bola priznaná náhrada cestovného po 47,25 Eur. Náhrada trov bola priznaná podľa odôvodnenia druhostupňového rozsudku v celkovej výške 573,30 Eur. Pretože pri písomnom vyhotovení rozsudku došlo k zrejmej nesprávnosti, keď navrhovateľke bola priznaná náhrada trov len vo výške 313,60 Eur, preto s poukazom na ust. § 211 ods. 2 O.s.p. krajský súd podľa § 164 O.s.p. vydal toto opravné uznesenie, ktorým opravil výšku priznanej náhrady trov konania na správnu sumu 573,30 Eur. Rozhodnutie bolo prijaté hlasovaním senátu pomerom hlasov X:X. Poučenie: Proti tomuto rozhodnutiu odvolanie nie je prípustné.

